นักวิทยาศาสตร์ชี้ โรคมาลาเรีย วิวัฒนาการมาจากการกระโดดข้ามสายพันธุ์จากลิงใหญ่
คณะนักวิทยาศาสตร์นานาชาติ รายงานว่า เชื้อโรคที่เป็นสาเหตุให้เป็นโรคมาลาเรีย หรือไข้จับสั่นชนิดที่เป็นอันตรายถึงแก่ชีวิตนั้น เดิมวิวัฒนา
ปีหนึ่งๆมีคนล้มป่วยเนื่องจากติดเชื้อ plasmodium falciparumซึ่งทำให้เป็นไข้จับสั่นหรือมาลาเรียชนิดร้ายแรงอันตรายถึงแก่ชีวิตราว 500 ล้านคนทั่วโลกและเสียชีวิตมากกว่า1 ล้านคน ส่วนใหญ่เป็นเด็ก หลายปีที่ผ่านมานักวิทยาศาสตร์ด้านวิวัฒนาการเชื่อกันว่า เชื้อมาลาเรียชนิดร้ายแรงถึงแก่ชีวิตนี้มีวิวัฒนาการมาหลายล้านปีแล้วในมนุษย์ และเชื้อชนิดไม่ร้ายแรงซึ่งเรียกว่า plasmodium reichenowi ในลิงชิมแพนซีนั้นวิวัฒนาการแยกต่างหากในลิงใหญ่ มาตอนนี้ คณะนักวิทยาศาสตร์นานาชาติที่ศึกษาวิเคราะห์เชื้อreichenowi ทางพันธุกรรม ลงความเห็นว่าเชื้อของชิมแพนซีที่ยุงนำมาติดคนในแถบเส้นศูนย์สูตรในอัฟริกานั้น เป็นเชื้อที่กระโดดข้ามสายพันธ์แล้วกลายพันธ์เป็นเชื้อfalciparum เป็นเวลาราว 10,000 ปีมานี้เอง นักวิทยาศาสตร์ Stephen Rich แห่งมหาวิทยาลัย Massachusetts Amherst กล่าวว่า เป็นโอกาสที่น่าตื่นเต้นที่จะได้ศึกษาว่า เชื้อพันธ์หรือหน่วยพันธุกรรมตัวไหนที่ทำให้เชื้อfalciparum ในมนุษย์มีฤทธิ์ร้ายแรงเป็นอันตรายถึงแก่ชีวิตขณะที่เชื้อ falciparum ในลิงชิมแพนซีมีฤทธิ์อ่อนกว่า จากการศึกษาเปรียบเทียบและวิเคราะห์นักวิทยาศาสตร์ลงความเห็นว่า เชื้อจากลิงชิมแพนซี ส่วนใหญ่มีความใกล้เคียงกับเชื้อreichenowi ซึ่งเป็นชนิดไม่ร้ายแรง ที่กระโดดข้ามสายพันธ์จากลิงใหญ่ต้นสายของลิงชิมแพนซีสู่บรรพบุรุษของมนุษย์ นักวิจัยไม่แปลกใจในเรื่องนี้เพราะในทางพันธุกรรมนั้น มนุษย์กับชิมแพนซีมีความคล้ายคลึงกันอยู่มากถึง 98 %ซึ่งเป็นไปได้ที่จะมีการถ่ายทอดเชื้อโรคถึงกันได้แต่นักวิจัยตั้งข้อสังเกตว่า การที่เชื้อ falciparumกระโดดข้ามสายพันธุ์ได้เช่นนั้น หมายถึงว่า นักวิทยาศาสตร์จะต้องเอาใจใส่ระแวดระวังในเรื่องการที่เชื้อโรคอื่นๆ จากสัตว์ป่าอาจข้ามสายพันธ์ได้แบบเดียวกันนี้และยังผลให้เกิดโรคร้ายแรงใหม่ๆ ขึ้นมาได้ Stephen Rich หวังว่า การค้นพบนี้ จะกระตุ้นให้มีการดำเนินงานสอดส่องระวังระไวมากขึ้นในเรื่องการที่อาจมีโรคภัยร้ายแรงใหม่ๆจากสัตว์ป่า